Vlha obyčajná

Vlha obyčajná alebo vlha hájová (lat. "Oriolus oriolus") je vták veľkosti drozda. Na Slovensku je to pravidelne sa vyskytujúci vták nižších a stredných polôh do 600 –  (výnimočne zistený v roku 1997 začiatkom júna v Nízkych Tatrách alebo počas migrácie vo Vysokých Tatrách), s celkovou početnosťou 7 00015 000 hniezdiacich párov. Podľa Medzinárodnej únie na ochranu prírody a prírodných zdrojov vlha obyčajná patrí medzi najmenej ohrozené druhy, celková populácia je hodnotená ako stabilná. Podľa výsledkov paneurópskeho sčítania bežných druhov vtákov bol trend vlhy obyčajnej v Európe za roky 1982 2017 stabilný.
Opis.
Samec má výrazné žlté sfarbenie tela, kontrastujúce s čiernym sfarbením krídiel a chvosta. Zobák je červený, okolo oka je čierna škvrnka. Samica je vyfarbená nenápadne, jej telo je na chrbte olivovo zelené, spodina tela je šedá s pozdĺžnymi prúžkami. Mladé jedince sú zospodu biele a slabo prúžkované, krídelné perá majú svetlý lem. Lieta vlnovite ako ďatle. Väčšinu času sa zdržuje v korunách stromov a zazrieme ju najčastejšie keď preletuje medzi stromami alebo sa spúšťa strmo dole k vode, prípadne keď odháňa vrany alebo dravé vtáky.
Rozšírenie.
Pravdepodobne sa v minulosti šírila zo Stredomoria (čomu napovedá výrazné sfarbenie samca) smerom na sever. V súčasnosti je severná hranica areálu v južnej Škandinávii. Prenikla aj do strednej Ázie, tamojšie populácie zimujú v Prednej Indii.
Výskyt a stav na Slovensku.
Vlha obyčajná je sťahovavý druh, ktorý do Strednej Európy prilieta na prelome apríla a mája. Zimoviská európskych populácií sa nachádzajú v južnej a juhovýchodnej Afrike.
Dokázané hniezdenie bolo v 73 % mapovacích kvadrátov. Veľkosť populácie i územie na ktorom sa vyskytuje sú "stabilné", maximálna zmena do 20%. Ekosozologický status v rokoch 1995, 1998 a 2001 žiadny. V roku 2014 "LC" - menej dotknutý. Európsky ochranársky status nezaradený "SPEC". Stupeň ohrozenia "S" – vyhovujúci ochranársky status.
Trend početnosti vlhy obyčajnej na Slovensku bol podľa sčítania bežných druhov vtákov v rokoch 2005 2009 neistý s pozitívnou tendenciou.
Biotop.
Vlha žije v svetlých listnatých lesoch, sadoch, hájoch, stromoradiach v parkoch, na cintorínoch a pod. V Borskej nížine sa vyskytuje aj v borovicových lesoch. Potrebuje vysoké listnaté stromy v otvorenej krajine, obľubuje lužné lesy brehové porasty vôd.
Hniezdenie.
Hniezdenie začína koncom mája. Hniezdi len do nadmorskej výšky Hniezda si splieta z trávy v korunách stromov, vo vidlici nejakej vetvy. Samica kladie 3 – 5 bielych vajec s niekoľkými čiernymi škvrnami. Pri inkubácii vajec sa striedajú obaja rodičia. Po dvoch týždňoch sa liahnu mláďatá, ktoré za ďalších 14 dní vylietajú. Na zimovisko vlhy obyčajné odlietajú koncom augusta začiatkom septembra.
Potrava.
Rôzne bezstavovce a dužnaté plody, napr. moruša, čremcha, vinná réva, čerešňa. všežravec
Ochrana.
Je zákonom chránená, spoločenská hodnota je 1000 € (Vyhláška MŽP č. 170/2021).
Druh je zaradený do Bernského dohovoru (Príloha II)
Hlas.
Volanie vlhy obyčajnej je všeobecne známe flautovité melodické pískanie, rôzne variácie "strýco juró", "flüareóió" alebo "dü-de-dlió". Medzi to vplieta ostré škrekľavé "kšrék" či "chrää" Samotný spev je málo známe tiché švitorenie.